[{"text_idx": "#000001", "text": "Coca-Cola, Pepsi kaj Nestle\u0301 estas la plej gravaj poluantoj je plasto en la mondo"}, {"text_idx": "#000002", "text": "Tiu podio, publikigita en raporto, estas simila por la 5a sinsekva jaro, denuncas Greenpeace-Svislando. La NRO postulas ambician tutmondan traktaton pri plasto."}, {"text_idx": "#000003", "text": "Por la 5a sinsekva jaro Coca-Cola, Pepsi kaj Nestle\u0301 estas la plej gravaj poluantoj en la mondo. Tion malkas\u0302as la nova raporto \u00ab Branded \u00bb eldonita de la movado Break Free From Plastic, denuncis mardon Greenpeace-Svislando, membro de tiu grupo."}, {"text_idx": "#000004", "text": "De post 2018, pli ol 200 000 volontuloj efektivigis purigojn kaj kontrolojn de markoj en 87 landoj, por identigi la entreprenojn, kiuj plej kontribuas al la krizo de la plasta poluado."}, {"text_idx": "#000005", "text": "La rezulto montras, ke Coca-Cola estas la unua. Dum tiuj kvin lastaj jaroj la volontuloj kolektis pli da forj\u0302etaj\u0302oj de tiu marko, ol de la du kunigitaj c\u0302efaj aliaj poluantoj, mencias Greenpeace."}, {"text_idx": "#000006", "text": "Kio plej koleras la NROn estas, ke Coca-Cola estas la c\u0302efa patrono de la UN-konferenco pri la klimata COP27 okazanta nun en Egiptio. La rolo de la usona multnacia entrepreno indignigas Greenpeace kaj la ekologiistajn aktivulojn de la tuta mondo, kiu memorigas, ke 99% el la plasto estas produktataj el fosiliaj brulaj\u0302oj."}, {"text_idx": "#000007", "text": "Aliparte, Greenpeace kritikas Nestle\u0301, kiu plian fojon figuras inter la plej gravaj plasto-poluantoj de la mondo. \u00ab Kvankam Nestle\u0301 reduktis sian totalan pezon de pakaj\u0302oj de post 2018, la multnacia entrepreno, kies sidejo situas en Vevey, Svislando, ne progresis koncerne plurajn el siaj celoj \u00bb, denuncas la NRO. \u00ab Nestle\u0301 promesis ekzemple, ke c\u0302iuj g\u0302iaj pakaj\u0302oj estos recikligeblaj kaj reuzeblaj de nun g\u0302is la fino de la jaro 2025 \u00bb. Tamen, nombroj montras, ke male la parto de recikligeblaj pakaj\u0302oj el plasto, reuzeblaj au\u0306 kompos\u0302teblaj malaltig\u0302is g\u0302is 4%, raportas la NRO. La entrepreno fakte pasis de 49 g\u0302is 45% inter 2018 kaj 2021."}, {"text_idx": "#000008", "text": "Fronte al la malsukceso de la memvolaj engag\u0302ig\u0302oj de la entreprenoj pri varoj destinataj al vasta konsumado, la movado \"Break Free From Plastic\" petas \u00ab ambician tutmondan traktaton pri la plasto kaj jure deviga \u00bb."}, {"text_idx": "#000009", "text": "Joe\u0308lle He\u0301rin, spertulino pri konsumado kaj cirkla ekonomio c\u0302e Greenpeace emfazas tion: \u00ab Akordo, kiu limigas g\u0302ian produktadon kaj uzadon estas nemalhavebla por mondskala solvo de la plasto-krizo \u200b\u200b\u200b\u200b\u200b\u200b\u200b\u00bb."}, {"text_idx": "#000010", "text": "Pintkunveno okazos fine de la monato en Urugvajo"}, {"text_idx": "#000011", "text": "Hodiau\u0306, sciencaj studaj\u0302oj demonstris, ke la plasto c\u0302eestanta sur la Tero reprezentas kvaroblon de la biomaso de c\u0302iuj vivantaj bestoj. La grandegaj kvantoj de plasto kaj kemiaj\u0302oj produktitaj de la homaro superas la planedajn limojn, kaj produktaj plafonoj estu urg\u0302e planitaj, konkludis la esploristoj unuafoje."}, {"text_idx": "#000012", "text": "Lau\u0306 raporto de la OCDE publikigita pasintan majon, per la aktuala ritmo la kvanto de plastaj forj\u0302etaj\u0302oj en la mondo trioblig\u0302os de nun g\u0302is la fino de la jaro 2060, inter kiuj c\u0302irkau\u0306 duono finig\u0302os en rubejo kaj malpli ol kvinono estos recikligita."}, {"text_idx": "#000013", "text": "Notindas, ke la unua intertraktada kunsido cele al tutmonda traktato pri la poluado el plasto okazos fine de la monato en Punta del Este, Urugvajo."}, {"text_idx": "#000014", "text": "Pacifiko: la plasta maro rapidege kreskadas"}, {"text_idx": "#000015", "text": "Poluado. C\u0302inio kaj Japanio estas la c\u0302efaj fontoj de la \u00ab kontinento de plastaj defalaj\u0302oj \u00bb en la Norda Pacifiko"}, {"text_idx": "#000016", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000018", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000019", "text": "Voir le profil de neniammilitointerni sur le portail Overblog"}]